

ประกาศคณะกรรมการกลางข้าราชการองค์การบริหารส่วนจังหวัด

เรื่อง มาตรฐานทั่วไปเกี่ยวกับหลักเกณฑ์ เงื่อนไข อัตรา และวิธีการจ่าย

เงินประจำตำแหน่งของข้าราชการองค์การบริหารส่วนจังหวัด

พ.ศ. ๒๕๖๖

โดยที่เป็นการสมควรปรับปรุงประกาศว่าด้วยหลักเกณฑ์ เงื่อนไข อัตรา และวิธีการจ่าย เงินประจำตำแหน่งของข้าราชการองค์การบริหารส่วนจังหวัด ให้สอดคล้องกับประกาศคณะกรรมการมาตรฐานการบริหารงานบุคคลส่วนท้องถิ่น เรื่อง กำหนดมาตรฐานกลางการบริหารงานบุคคลส่วนท้องถิ่น (ฉบับที่ 17) ลงวันที่ 2 สิงหาคม พ.ศ. 2565

อาศัยอำนาจตามความในมาตรา 17 (4) และมาตรา 20 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 ประกอบกับข้อ 6 ของประกาศคณะกรรมการมาตรฐานการบริหารงานบุคคลส่วนท้องถิ่น ลงวันที่ 25 มิถุนายน พ.ศ. 2544 ซึ่งแก้ไขเพิ่มเติม โดยประกาศคณะกรรมการมาตรฐานการบริหารงานบุคคลส่วนท้องถิ่น (ฉบับที่ 10) ลงวันที่ 22 ธันวาคม พ.ศ. 2558 และมติคณะกรรมการกลางข้าราชการองค์การบริหารส่วนจังหวัด ในการประชุมครั้งที่ ๑/๒๕๖๖ เมื่อวันที่ ๒๖ มกราคม พ.ศ. 2566 จึงออกประกาศไว้ ดังต่อไปนี้

ข้อ 1 ประกาศนี้เรียกว่า “ประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับหลักเกณฑ์ เงื่อนไข อัตรา และวิธีการจ่ายเงินประจำตำแหน่งของข้าราชการองค์การบริหารส่วนจังหวัด พ.ศ. ๒๕๖๖”

ข้อ 2 ประกาศนี้ให้ใช้บังคับตั้งแต่วันถัดจากวันประกาศเป็นต้นไป

ข้อ 3 ให้ยกเลิก

(1) ประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับอัตราเงินเดือนและวิธีการจ่ายเงินเดือน และประโยชน์ตอบแทนอื่น (ฉบับที่ 7) ลงวันที่ 7 มีนาคม พ.ศ. 2559 ยกเว้น ตำแหน่งวิชาชีพเฉพาะนิติการ ตามบัญชีอัตราเงินประจำตำแหน่งพนักงานส่วนท้องถิ่น บัญชี 2 ให้มีผลใช้บังคับได้ต่อไปอีกไม่เกินสองปีนับแต่วันที่ประกาศคณะกรรมการมาตรฐานการบริหารงานบุคคลส่วนท้องถิ่น เรื่อง กำหนดมาตรฐานกลางการบริหารงานบุคคลส่วนท้องถิ่น (ฉบับที่ 17) ลงวันที่ 2 สิงหาคม พ.ศ. 2565 มีผลใช้บังคับ

(2) ประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับอัตราเงินเดือนและวิธีการจ่ายเงินเดือน และประโยชน์ตอบแทนอื่น (ฉบับที่ 2) ลงวันที่ 8 สิงหาคม พ.ศ. 2556 ข้อ 1 วรรคสาม เฉพาะในส่วนที่เกี่ยวข้องกับเงินประจำตำแหน่ง

ข้อ 4 บรรดาประกาศ หรือหนังสืออื่นใด ในส่วนที่กำหนดไว้แล้วในประกาศนี้ หรือซึ่งขัด หรือแย้งกับประกาศนี้ ให้ใช้ประกาศนี้แทน

/ข้อ 5 ในประกาศ...

-๒-

ข้อ 5 ในประกาศนี้

“เงินประจำตำแหน่ง” หมายความว่า ค่าตอบแทนที่กำหนดขึ้นสำหรับข้าราชการองค์การบริหารส่วนจังหวัดที่ได้รับการแต่งตั้งและปฏิบัติหน้าที่หลักในตำแหน่งที่คณะกรรมการกลางข้าราชการองค์การ

บริหารส่วนจังหวัดกำหนด โดยเป็นตำแหน่งที่ต้องใช้ทักษะด้านการบริหารงาน ซึ่งมีหน้าที่ความรับผิดชอบ ทั้งด้านการบริหารงาน การเงินการคลัง หรือการบริหารงานบุคคลในองค์กร รวมทั้งตำแหน่งที่ต้องใช้ความรู้ความสามารถทางด้านวิชาการ หรือด้านวิชาชีพ

ข้อ 6 ข้าราชการองค์การบริหารส่วนจังหวัดให้ได้รับเงินประจำตำแหน่งตามหลักเกณฑ์ และเงื่อนไข ดังต่อไปนี้

1. ข้าราชการองค์การบริหารส่วนจังหวัดซึ่งได้รับการแต่งตั้งให้ดำรงตำแหน่งประเภท สายงาน และระดับตามที่กำหนดในประกาศนี้ และปฏิบัติหน้าที่หลักของตำแหน่งดังกล่าว ให้มีสิทธิได้รับเงินประจำตำแหน่ง
2. ข้าราชการองค์การบริหารส่วนจังหวัดซึ่งมีสิทธิได้รับเงินประจำตำแหน่งผู้ใด หากได้รับคำสั่งให้ไปปฏิบัติหน้าที่อื่นและมิได้ปฏิบัติหน้าที่หลักของตำแหน่งที่ตนดำรงอยู่ ไม่มีสิทธิได้รับเงินประจำตำแหน่งตั้งแต่วันที่ไม่ได้ปฏิบัติหน้าที่หลักของตำแหน่งที่ตนดำรงอยู่ เว้นแต่ในกรณีที่ดำรงตำแหน่งประเภทวิชาการ และได้รับคำสั่งให้ไปปฏิบัติหน้าที่อื่นที่มีลักษณะเป็นงานวิชาชีพหรืองานเชี่ยวชาญเฉพาะด้านเหมือนหน้าที่หลักของตำแหน่งที่ตนดำรงอยู่เดิม ให้ได้รับเงินประจำตำแหน่งในอัตราเดิมของตำแหน่งต่อไป
3. ข้าราชการองค์การบริหารส่วนจังหวัดซึ่งได้รับแต่งตั้งให้ดำรงตำแหน่งที่ได้รับเงินประจำตำแหน่งและปฏิบัติหน้าที่หลักของตำแหน่งนั้นไม่เต็มเดือนในเดือนใด ให้ได้รับเงินประจำตำแหน่งสำหรับเดือนนั้น ตามสัดส่วนจำนวนวันที่ได้ดำรงตำแหน่งและปฏิบัติหน้าที่หลักของตำแหน่งดังกล่าว
4. ข้าราชการองค์การบริหารส่วนจังหวัดซึ่งได้รับแต่งตั้งให้ดำรงตำแหน่งที่มีสิทธิได้รับ เงินประจำตำแหน่ง และได้ปฏิบัติหน้าที่หลักของตำแหน่งนั้นเกินหนึ่งตำแหน่ง ให้ได้รับเงินประจำตำแหน่ง สำหรับตำแหน่งที่มีสิทธิได้รับเงินประจำตำแหน่งสูงสุดเพียงตำแหน่งเดียว
5. ข้าราชการองค์การบริหารส่วนจังหวัดซึ่งดำรงตำแหน่งที่ได้รับเงินประจำตำแหน่ง และได้รับคำสั่งให้ไปปฏิบัติหน้าที่ในตำแหน่งประเภทเดียวกันที่มีสิทธิได้รับเงินประจำตำแหน่ง และได้ปฏิบัติหน้าที่หลักในตำแหน่งที่ตนไปปฏิบัติหน้าที่ ให้ได้รับเงินประจำตำแหน่งตามอัตราเดิมของตนต่อไป

ในกรณีที่ข้าราชการองค์การบริหารส่วนจังหวัดซึ่งดำรงตำแหน่งที่มีสิทธิได้รับเงินประจำตำแหน่งได้รับคำสั่งให้ไปปฏิบัติหน้าที่ หรือรักษาราชการแทน หรือรักษาการในตำแหน่งที่มีสิทธิได้รับเงินประจำตำแหน่งต่างประเภทกัน ให้ได้รับเงินประจำตำแหน่งในอัตราของตำแหน่งเดิมต่อไปนับแต่วันที่เข้าปฏิบัติหน้าที่หลัก ในตำแหน่งที่ได้รับแต่งตั้งให้ปฏิบัติหน้าที่ หรือรักษาราชการแทน หรือรักษาการในตำแหน่ง แล้วแต่กรณี แต่ทั้งนี้ต้องไม่เกินหกเดือน

ข้อ 7 ในกรณีผู้ดำรงตำแหน่งประเภทวิชาการ ระดับชำนาญการ ให้มีสิทธิได้รับเงินประจำตำแหน่ง เมื่อข้าราชการองค์การบริหารส่วนจังหวัดผู้นั้นผ่านการประเมินบุคคล และประเมินผลงานเพื่อเลื่อนระดับ ในตำแหน่งที่สูงขึ้น ตามหลักเกณฑ์ เงื่อนไข และวิธีการที่คณะกรรมการกลางข้าราชการองค์การบริหาร ส่วนจังหวัดกำหนด และได้รับการแต่งตั้งให้ดำรงตำแหน่งระดับชำนาญการแล้ว

/ข้อ 8 ให้ข้าราชการ...

-๓-

ข้อ 8 ให้ข้าราชการองค์การบริหารส่วนจังหวัดผู้ได้รับการแต่งตั้งให้ดำรงตำแหน่งประเภท สายงาน และระดับใดได้รับเงินประจำตำแหน่ง ให้เป็นไปตามบัญชีอัตราเงินประจำตำแหน่งของข้าราชการองค์การบริหารส่วนจังหวัดท้ายประกาศนี้

ข้อ 9 การจ่ายเงินประจำตำแหน่งของข้าราชการองค์การบริหารส่วนจังหวัด ให้เป็นไปตามหลักเกณฑ์ และเงื่อนไข ดังต่อไปนี้

1. การจ่ายเงินประจำตำแหน่งของข้าราชการองค์การบริหารส่วนจังหวัด ให้จ่ายได้ตั้งแต่วันที่เริ่มเข้าปฏิบัติหน้าที่หลักของตำแหน่งที่ได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่ง
2. การจ่ายเงินประจำตำแหน่งของข้าราชการองค์การบริหารส่วนจังหวัด ซึ่งมีสิทธิได้รับ เงินประจำตำแหน่งไม่เต็มเดือน ให้จ่ายตามสัดส่วนของจำนวนวันที่มีสิทธิได้รับเงินประจำตำแหน่งในเดือนนั้น
3. การจ่ายเงินประจำตำแหน่งของข้าราชการองค์การบริหารส่วนจังหวัด ซึ่งมีสิทธิได้รับ เงินประจำตำแหน่งได้รับแต่งตั้งให้ไปดำรงตำแหน่งใหม่ที่มีสิทธิได้รับเงินประจำตำแหน่ง ให้เป็นไปตามคำสั่งของผู้มีอำนาจสั่งบรรจุ ซึ่งจะต้องระบุด้วยว่า ให้ได้รับเงินประจำตำแหน่งในประเภทใด ตำแหน่งใด อัตราใด และให้ขาดจากเงินประจำตำแหน่งเดิมไปรับเงินประจำตำแหน่งใหม่ตั้งแต่เมื่อใด ซึ่งต้องไม่ก่อนวันที่เริ่มเข้าปฏิบัติหน้าที่ในตำแหน่งใหม่
4. การจ่ายเงินประจำตำแหน่งของข้าราชการองค์การบริหารส่วนจังหวัดซึ่งมีสิทธิได้รับ เงินประจำตำแหน่ง ได้โอนไปดำรงตำแหน่งอื่นที่มีสิทธิได้รับเงินประจำตำแหน่ง ให้จ่ายจากต้นสังกัดใหม่ และงดจ่ายเงินประจำตำแหน่งกับต้นสังกัดเดิมตั้งแต่วันที่ระบุในคำสั่งของผู้มีอำนาจสั่งโอน

ในกรณีที่มีการจ่ายเงินประจำตำแหน่งของข้าราชการองค์การบริหารส่วนจังหวัดทางต้นสังกัดเดิมล่วงล้ำไป ให้เบิกเงินประจำตำแหน่งทางต้นสังกัดใหม่ส่งใช้สังกัดเดิมโดยวิธีเบิกหักผลักส่ง แล้วให้ต้นสังกัดใหม่แจ้งการเบิกหักผลักส่งให้ต้นสังกัดเดิมทราบ

1. ในกรณีตาม (3) หรือ (4) ถ้าจำเป็นต้องส่งมอบงานในหน้าที่ภายในระยะเวลาที่ผู้บังคับบัญชากำหนดตามสภาพของงานซึ่งจะต้องไม่เกินสิบห้าวัน นับแต่วันที่ระบุในคำสั่งหรือจำเป็นต้องเดินทางไปปฏิบัติหน้าที่ในตำแหน่งใหม่ ให้จ่ายเงินประจำตำแหน่งในระหว่างส่งมอบงานหรือในระหว่างเดินทางดังกล่าวในตำแหน่งใหม่
2. ข้าราชการองค์การบริหารส่วนจังหวัดซึ่งมีสิทธิได้รับเงินประจำตำแหน่งผู้ใดละทิ้ง หน้าที่ราชการโดยไม่มีเหตุผลอันสมควรหรือหนีราชการ มิให้จ่ายเงินประจำตำแหน่งสำหรับวันที่ผู้นั้นละทิ้งหน้าที่ราชการหรือหนีราชการ

ข้าราชการองค์การบริหารส่วนจังหวัดซึ่งมีสิทธิได้รับเงินประจำตำแหน่งซึ่งมิได้มาปฏิบัติ หน้าที่ราชการในกรณีอื่นนอกจากที่กำหนดไว้ในวรรคหนึ่ง จะจ่ายเงินประจำตำแหน่งหรือไม่หรือเท่าใด ให้เป็นไปตามที่คณะกรรมการกลางข้าราชการองค์การบริหารส่วนจังหวัดกำหนด

1. ข้าราชการองค์การบริหารส่วนจังหวัดซึ่งมีสิทธิได้รับเงินประจำตำแหน่งผู้ใดตายในระหว่างรับราชการ ให้จ่ายเงินประจำตำแหน่งจนถึงวันที่ถึงแก่ความตาย

ข้อ 10 การจ่ายเงินประจำตำแหน่งของผู้มีสิทธิได้รับเงินประจำตำแหน่งในกรณีต่าง ๆ ให้เป็นไปตามหลักเกณฑ์ และเงื่อนไข ดังต่อไปนี้

/(๑) ลาออก...

-๔-

1. ลาออก ให้จ่ายได้ถึงวันก่อนวันถึงกำหนดลาออก แต่ถ้าถึงกำหนดลาออกแล้วยังไม่ได้รับทราบคำสั่งอนุญาตให้ลาออก และข้าราชการผู้นั้นยังคงปฏิบัติหน้าที่หลักของตำแหน่งที่มีสิทธิได้รับ เงินประจำตำแหน่งต่อมา ให้จ่ายได้ถึงวันรับทราบคำสั่งหรือควรได้รับทราบคำสั่งหรือวันที่กฎหมายกำหนดให้ออก
2. ให้ออก ปลดออก หรือไล่ออก ให้จ่ายได้ถึงวันก่อนวันที่ระบุในคำสั่ง แต่ถ้ายังไม่ได้รับทราบคำสั่ง และข้าราชการผู้นั้นยังคงปฏิบัติหน้าที่หลักของตำแหน่งที่มีสิทธิได้รับเงินประจำตำแหน่ง ต่อมาให้จ่ายได้ถึงวันรับทราบคำสั่งหรือควรได้รับทราบคำสั่ง
3. ในกรณีตาม (1) หรือ (2) หากจำเป็นต้องส่งมอบงานในหน้าที่ให้จ่ายต่อไปได้จนถึง วันส่งมอบงานเสร็จภายในเวลาอันไม่ชักช้าตามที่ผู้บังคับบัญชาจะกำหนดตามสภาพของงาน แต่ต้องไม่เกินสิบห้าวัน นับแต่วันที่ระบุในคำสั่งหรือวันรับทราบคำสั่งหรือควรได้รับทราบคำสั่ง แล้วแต่กรณี
4. พ้นจากราชการเพราะเกษียณอายุตามกฎหมายว่าด้วยบำเหน็จบำนาญข้าราชการ ให้จ่ายได้ถึงวันสิ้นปีงบประมาณ

ข้อ 11 ข้าราชการองค์การบริหารส่วนจังหวัดผู้ถูกสั่งพักราชการ หรือถูกสั่งให้ประจำ องค์การบริหารส่วนจังหวัด หรือส่วนราชการอื่น มิให้จ่ายเงินประจำตำแหน่ง

ข้อ 12 ข้าราชการองค์การบริหารส่วนจังหวัดซึ่งมีสิทธิได้รับเงินประจำตำแหน่ง ผู้ใดลา ให้มีสิทธิได้รับเงินประจำตำแหน่งตามหลักเกณฑ์ และเงื่อนไข ดังต่อไปนี้

1. ลาป่วย ให้จ่ายเงินประจำตำแหน่งระหว่างลาสำหรับผู้นั้นได้ในปีหนึ่งไม่เกินหกสิบวันทำการ
2. ลาคลอดบุตร ให้จ่ายเงินประจำตำแหน่งระหว่างลาได้ไม่เกินเก้าสิบวัน
3. ลากิจส่วนตัว ให้จ่ายเงินประจำตำแหน่งระหว่างลาได้ในปีหนึ่งไม่เกินสี่สิบห้าวันทำการ แต่ในปีที่เริ่มรับราชการให้จ่ายเงินประจำตำแหน่งระหว่างลาได้ไม่เกินสิบห้าวันทำการ
4. ลาพักผ่อนประจำปี ให้จ่ายเงินประจำตำแหน่งระหว่างลาได้ไม่เกินระยะเวลาที่ผู้นั้น มีสิทธิลาพักผ่อนประจำปีตามที่กำหนดไว้ในมาตรฐานทั่วไปเกี่ยวกับการลาของข้าราชการองค์การบริหารส่วนจังหวัด
5. ตั้งแต่เริ่มรับราชการ ข้าราชการองค์การบริหารส่วนจังหวัดซึ่งมีสิทธิได้รับเงินประจำตำแหน่งผู้ใดยังไม่เคยอุปสมบทในพระพุทธศาสนาหรือยังไม่เคยประกอบพิธีฮัจย์ ณ เมืองเมกกะ ประเทศซาอุดิอาระเบีย หากได้รับราชการมาแล้วไม่น้อยกว่าสิบสองเดือน และได้รับอนุญาตให้ลาอุปสมบทหรือลาไปประกอบพิธีฮัจย์ ณ เมืองเมกกะ แล้วแต่กรณี ให้จ่ายเงินประจำตำแหน่งระหว่างลาสำหรับผู้นั้นได้ไม่เกินหกสิบวัน
6. ลาไปเข้ารับการตรวจเลือกหรือเข้ารับการเตรียมพล ให้จ่ายเงินประจำตำแหน่งในระหว่างลาสำหรับผู้นั้นได้ไม่เกินหกสิบวัน แต่ถ้าพ้นระยะเวลาที่ลาดังกล่าวแล้วผู้นั้นไม่ไปรายงานตัวเพื่อเข้าปฏิบัติหน้าที่หลักของตำแหน่งที่ได้รับแต่งตั้งภายในเจ็ดวัน ให้งดจ่ายเงินประจำตำแหน่งหลังจากนั้นไว้จนถึงวันเข้าปฏิบัติหน้าที่หลัก
7. ลาไปศึกษา ฝึกอบรม ดูงาน หรือปฏิบัติการวิจัย ให้จ่ายเงินประจำตำแหน่งในระหว่างลาสำหรับผู้นั้นได้ไม่เกินหกสิบวัน
8. ลาไปปฏิบัติงานในองค์การระหว่างประเทศ มิให้จ่ายเงินประจำตำแหน่งในระหว่างลาสำหรับผู้นั้น
9. ข้าราชการซึ่งมีสิทธิได้รับเงินประจำตำแหน่งผู้ใดลาติดตามคู่สมรส มิให้จ่ายเงินประจำตำแหน่งระหว่างลาสำหรับผู้นั้น

/(๑๐) ลาไป...

-๕-

1. ลาไปช่วยเหลือภริยาที่คลอดบุตร ให้จ่ายเงินประจำตำแหน่งระหว่างลาได้ไม่เกิน สิบห้าวันทำการ

ข้อ 13 การจ่ายเงินประจำตำแหน่งของข้าราชการองค์การบริหารส่วนจังหวัด ให้จ่ายในวันเดียวกับการจ่ายเงินเดือนของข้าราชการองค์การบริหารส่วนจังหวัด

ข้อ 14 การเบิกจ่ายเงินและหลักฐานการจ่ายเงินประจำตำแหน่ง ให้เป็นไปตามหลักเกณฑ์ และวิธีการตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น

ข้อ 15 ข้าราชการองค์การบริหารส่วนจังหวัดตำแหน่งวิชาชีพเฉพาะนิติการที่ได้รับการยกเว้นตามข้อ 3 (1) ที่ได้รับเงินประจำตำแหน่งอยู่ก่อนหรือวันที่ประกาศนี้มีผลใช้บังคับ ให้ได้รับเงินประจำตำแหน่งตามระดับ และอัตราที่ได้รับไปจนกว่าจะพ้นจากตำแหน่งดังกล่าว

ในกรณีตามวรรคหนึ่งหากได้รับการเลื่อนระดับที่สูงขึ้นให้ได้รับเงินประจำตำแหน่งตามระดับ และอัตราตามบัญชีอัตราเงินประจำตำแหน่งของข้าราชการองค์การบริหารส่วนจังหวัดท้ายประกาศนี้ โดยอนุโลม

ข้อ 16 ในกรณีหลักเกณฑ์ เงื่อนไข และวิธีการให้ได้รับเงินประจำตำแหน่ง หรือการจ่าย เงินประจำตำแหน่งที่มิได้กำหนดไว้ในประกาศนี้ หรือที่มีการแก้ไขเพิ่มเติม แล้วแต่กรณี ให้นำหลักเกณฑ์ เงื่อนไข และวิธีการที่กำหนดสำหรับข้าราชการพลเรือน มาใช้บังคับโดยอนุโลม

 ประกาศ ณ วันที่ มีนาคม พ.ศ. 256๖

พลเอก

 (อนุพงษ์ เผ่าจินดา)

 รัฐมนตรีว่าการกระทรวงมหาดไทย

 ประธานกรรมการกลางข้าราชการองค์การบริหารส่วนจังหวัด